Botswanas visepresident

Botswanas visepresident () er det nest høyeste politiske embetet i landet etter presidenten. Embetet ble innstiftet gjennom forfatningen av 1966.

Utnevnelse og betingelser 
Ifølge forfatningen skal visepresidenten utnevnes av presidenten blant nasjonalforsamlingens medlemmer. Hen må være borger av Botswana gjennom fødsel eller opphav.

Funksjoner 
Visepresidenten er medlem av regjeringen og skal være presidentens viktigste assistent når denne utfører sine utøvende funksjoner og skal – i henhold til presidentens instrukser – være ansvarlig for de regjeringssakene (inklusive ledelsen av et departement) som presidenten kan tildele ham eller henne.

Ledighet i embetet som visepresident 
Embetet som visepresident blir ledig når presidenten tilbakekaller utnevnelsen av embetsinnehaveren, eller når denne opphører å være medlem av nasjonalforsamlingen av en annen årsak enn at den ble oppløst.

Fungerende president 
Når presidenten er fraværende fra Botswana eller anser det som ønskelig å være det på grunn av sykdom eller andre årsaker, kan hen ved skriftlige instrukser gi visepresidenten fullmakt til å utøve presidentens embetsfunksjoner.

Dersom presidenten er ute av stand til å utøve embetsfunksjonene på grunn av fysisk eller mental sykdom, og sykdommen er av en slik art at presidenten er ute av stand til å gi en annen person fullmakt til å utøve disse funksjonene, skal visepresidenten utøve dem.

Som fungerende president skal visepresidenten ikke utøve presidentens myndighet til å tilbakekalle utnevnelsen av visepresidenten eller oppløse parlamentet.

Opprykking til embetet som president 
Når presidenten dør, fratrer eller opphører å inneha embetet, skal visepresidenten overta embetet med virkning fra den datoen da vedkommende døde, fratrådte eller opphørte å være president.

Embetsinnehavere

Fotnoter

Referanser 

Botswana
Botswanske politikere